
Editoryal N a nagdaang mga linggo, puspu- 


sang pinalalabas ng mga propagan- 
dista ni Arroyo na ang kanyang gub- 


H H H H H 
A l ndi na ma pi pig il yerno ay matatag at malakas, at papahina 


at mabibigo ang mga protesta laban sa 


a n a ba sa k kanyang rehimen. 

g p g g Tungo rito, isang agresibong kampan- 
a yang propagandang ala-Marcos ang kasalu- 
ng reh l meng Arroyo kuyang isinasagawa ng Malakanyang. Kina- 
tatampukan ito ng pagharap ni Arroyo sa 
masmidya upang isagawa ang mga manipu- 
ladong interbyu, pagtungo sa Malakanyang 
ng mga bayarang alipures upang palaba- 
sing tinatamasa niya ang malawak na su- 
porta at pagtangging talakayin ang mga 
isyu ng pagkakasangkot ni Arroyo sa hwe- 
teng at pandaraya sa eleksyon. Sinasaba- 
yan ito ng matitinding paninira sa mga 
testigo laban kay Arroyo upang patahimi- 

kin o pabaligtarin sila. 

Lahat ng ito ay bahagi ng pagpopostu- 
ra ni Arroyo. 

Taliwas sa nais niyang palabasin, patu- 
loy na nasasadlak si Arroyo sa matinding 
krisis pampulitika. Halos walang araw na 
re | lumilipas na walang lumilitaw na bagong 
ebidensya at testimonya kaugnay ng kan- 


GLORIA M. ARROYO yang pandaraya at pagsisinungaling. 
MANDARAYA Pinakahuli rito ang paglantad ng ba- 
gong mga testigo na makapagpapatunay sa 
paggamit niya ng pera mula sa hweteng 
para suhulan ang mga upisyal ng COMELEC 
para tiyakin ang kanyang pananalo. Ang 
mga testigo ay pawang nagmula sa sirkulo 
ng mga pinaka-pinagkakatiwalaang tauhan 
ng naghaharing pangkatin at may direk- 
tang kaalaman sa mga anomalyang kinasa- 

sangkutan ni Arroyo. 

Palawak nang palawak ang hanay ng 

mamamayang naninindigan na kai- 
langan nang wakasan ang kanyang 
paghahari. Walang tigil ang pag- 
dausdos ng kanyang kredibilidad. 
Sa mga sarbey, lumalabas na mahi- 
git 80% ng mamamayan ang gus- 
tong maalis na si Arroyo sa poder. 
Siya rin ang nagtamo ng pinakama- 
babang approval rating sa lahat ng 
naging presidente ng Pilipinas. 

Sunud-sunod ring nabibigo o 
nahaharap sa panibagong mga ba- 
lakid ang mga pakanang inilalatag 
ng rehimen para ilihis ang aten- 
syon ng mamamayan sa mga pagsi- 
sikap para patalsikin si Arroyo sa 
poder. Labas sa mga alipures ng 
Malakanyang, walang ibang kuma- 
gat sa itinulak niyang “Truth Com- 
mission.” Itinutulak niya ngayon 
ang pakanang baguhin ang konsti- 
tusyon (charter change o chacha). 
Pero mismong mga kapartido niya 
sa Senado ay tutol sa pakana ni- 
yang ito. 

Ipinagmamalaki pa rin ng Mala- 
kanyang ang kontrol nito sa kara- 
mihan ng mga upisyal ng gubyerno 
sa antas prubinsya, syudad at mu- 
nisipalidad. Sa pamamagitan nila, 
sinikap gamitin ng rehimen bilang 
panindak ang bantang pagtiwalag 
ng mga prubinsya sa republika ka- 

pag napatalsik si Arroyo. Lalo itong 
naging katawa-tawa nang isalin sa 
panawagang “pederalisasyon” ang 
gayong mga banta para gawing 
pampabuhay sa panawagang cha- 
cha. 

Unti-unting nawawala ang da- 
ti'y napakahigpit na kontrol ni Ar- 
royo sa proseso ng impeachment, 
bagamat patuloy na kinakayod ng 
kanyang mga alipures sa kongreso 
ang pagtitipon ng minimum na 189 
boto upang biguin ito. 

Sa kabilang banda, walang 
humpay ang paglaki, paglawak at 
paglakas ng kilusan para patalsikin 
si Arroyo sa poder. Humigit-kumu- 
lang 140,000 ang nagrali sa buong 
bansa noong Hulyo 25, kabilang 
ang mahigit 80,000 sa Quezon 
City--ang pinakamalaking rali mu- 
la nang pumutok noong Hunyo ang 
isyu ng pandaraya ni Arroyo sa 


Nilalaman 


Editoryal 


Hindi na mapipigil 
ang pagbagsak ni Arroyo 


1 
Panibagong mga unos 3 
Mga protesta sa araw ng SONA 4 
Pabulusok ang ekonomya 6 
Basurang datos 6 

7 


Sindikato ng VOS sa Isabela 

Sagasa sa daanlibong mamamayan 8 
Bakit mahal ang gamot sa bansa? 10 
Mga gawi ng mga ganid 

na kumpanya ng gamot 11 
Balita 12 


Ang laki at dami ng mga ebidensya sa 
kaso ng pandaraya at pagkakasangkot 
ni Arroyo sa hweteng ay nag-uudyok sa 
kanila na manindigan na rin para 
patalsikin si Arroyo. 


eleksyong 2004 at pagkakasangkot 
ng kanyang pamilya sa hweteng. Di 
hamak itong mas malaki sa anu- 
mang rali mula noong Edsa Dos ng 
2001. Tiyak na masusundan ito ng 
mas malalaki pang mga pagkilos sa 
hinaharap. 

Ibayong lumawak ang hanay ng 
mga pwersang anti-Arroyo. Maging 
ang mga panggitnang pwersa na 
malawakang kumilos noong 2001 
sa Edsa Dos ay unti-unti nang lu- 
malahok sa kilusan laban kay Arro- 
yo. Ang laki at dami ng mga ebi- 
densya sa kaso ng pandaraya at 
pagkakasangkot ni Arroyo sa hwe- 
teng ay nag-uudyok sa kanila na 
manindigan na rin para patalsikin 
si Arroyo. 

Ang malawakang panawagan 
para patalsikin si Arroyo ay umaali- 
ngawngaw maging sa loob ng mili- 
tar. Sa kabila ng pilit na pinalala- 
bas ng mga upisyal at tagapagsali- 
ta ng Armed Forces of the Philip- 
pines (AFP) na buung-buo nitong 
sinusuportahan ang rehimeng Arro- 
yo, lumalabas sa masmidya ang pa- 
hayag ng iba't ibang grupo sa loob 
ng militar na nananawagan sa mga 
sundalo na huwag kilalanin ang pa- 
mumuno ni Arroyo bilang Comman- 
der-in-Chief. 

Patuloy ang pagbubuo ng kon- 
sensus sa loob ng malawak na nag- 
kakaisang prenteng anti-Arroyo na 
palitan na ang bulok, pasista at 
papet na rehimen ng isang demo- 
kratikong konsehong bubuuin ng 
iba't ibang pwersang kalahok sa ki- 
lusang pagpapatalsik, na may ang- 
kop na representasyon mula sa mga 
demokratikong sektor at progresi- 

bong pwersa, at kolektibong mangangasiwa sa transi- 
syon tungo sa pagbubuo ng bagong gubyerno. Sala- 
min ito ng malalim na pagnanais ng mamamayang Pi- 
lipino na magkaroon ng makabuluhang pagbabago sa 
sistemang pampulitika na nasa ilalim ng monopolyong 
kontrol ng mga bulok at tiwaling pulitiko. 

Sa harap ng matindi nang pagkasuklam ng mama- 
mayan kay Arroyo, ng napipintong pagbunyag sa iba 
pa niyang mga krimen at ng lantaran niyang pagpapa- 
kana para makapagpasasa pa siya sa poder, animo'y 
hilong-talilong bumbero siyang pumapatay ng apoy 
na sunud-sunod na nagsisiklaban sa kanyang paligid. 
Anupaman ang gawin niya, lalo lamang magagatu- 
ngan ang galit ng mamamayang malaon nang nagpu- 


himen sa kanilang buhay at kabuhayan. 

Kailangang pukawin ang malawak na masa ng sam- 
bayanan, anihin ang matindi nilang galit at hikayatin 
silang magkapit-bisig at isigaw ang kanilang mga hi- 
naing. Kailangang maiugnay nila ang kanilang mga hi- 
naing sa panawagan para wakasan ang rehimeng Arro- 
yo. Ang patuloy na pagpapadalas, pagpapalaki at pag- 
papalakas ng mga kilos protesta ang susi sa paglaban 
ng mamamayan para patalsikin si Arroyo. Sa katuus- 
tuusan, ang makapangyarihang lagablab ng protesta 
ang makapagpapabagsak sa kinamumuhiang rehimen. 

Sa pagpapalakas ng kanilang mga pagkilos, nala- 
lagay ang mamamayan sa mahusay na katayuan para 
isulong at kamtin ang kanilang mga kagyat na kahili- 


puyos sa napakarami nang pabigat na naipataw ng re- 


Panibagong mga unos 


dalawang araw pa lamang sa kanyang pagpapaganda ay lumantad 


B iglang nawalan ng saysay ang opensiba ni Arroyo sa midya nang 


ang isang dating empleyado ng Malakanyang na nakasaksi sa na- 
ganap na panunuhol ni Arroyo sa mga upisyal ng COMELEC. 


Noong Agosto 1, isiniwalat ni 
Michaelangelo Zuce na naging ins- 
trumento siya sa pagdadala at pa- 
nunuhol ni Arroyo sa mga upisyal 
ng COMELEC sa loob mismo ng kan- 
yang bahay sa La Vista Subdivi- 
sion, Quezon City. Bagamat naka- 
lista si Zuce bilang empleyado ng 
Malakanyang sa ilalim ni Sec. Jose 
Ma. Rufino ng Political Liaison Of- 
fice, kilala siya bilang opereytor at 
pamangkin ni COMELEC Commis- 
sioner Virgilio Garcillano. 

Ayon kay Zuce, dalawang beses 
niyang nasaksihan ang aktwal na 
pamumudmod ng pera sa La Vista. 
Aniya, si Lilia “Baby” Pineda ang 
nag-abot ng mga sobre matapos 
umapela si Arroyo na “tulungan” 
siya sa eleksyon. Si Pineda ay bo- 
kal ng Pampanga at asawa ni Ro- 
dolfo “Bong” Pineda na kilalang 
Jueteng lord at kaibigan ni Arroyo. 
Ayon pa kay Zuce, dumalo rin sa isa 
sa mga pagpupulong si Faustino Dy 
Jr., dating gubernador ng Isabela. 

Sa harap ng mga panibagong 
unos na ito, tuluy-tuloy na lumala- 
wak ang kilusan para sa pagpapa- 
talsik kay Arroyo. Nitong Hulyo 25, 

inilunsad ng mga grupo ng mga es- 
tudyante, propesyunal, taong-sim- 
bahan at iba pang 
demokratikong sektor 
ang White Ribbon 
Movement bilang 
pagpapakita ng kani- 
lang kahandaang ku- 
milos para patalsikin 
si Arroyo. 

Nito ring Agosto, 
nakumpirma na ma- 
rami nang grupo ng 
mga sundalo ang 
nag-atras na ng kani- 
lang suporta sa rehi- 
men. Sa pamamagi- 
tan ng mga pahayag, 
magkahiwalay na nanawagan para 
sa pagpapatalsik kay Arroyo ang 
mga sundalo sa ilalim ng Young Of- 
ficer’ Union-New Generation (YO- 
Ung), Protectors of the Filipino 
People, at Young Enlisted Soldiers, 
Active and Retired Members for So- 
lidarity (YES-ARMS). 

Samantala, kaliwa't kanang 
pagmamaniobra ang ginagawa ng 
rehimen upang sagkaan ang kasong 
impeachment laban kay Arroyo sa 


ngan bago at matapos ibagsak si Arroyo. ABI 


kongreso. Ibinunyag ng mga kon- 
gresista ang mga tangkang panu- 
nuhol sa kanila ng mula P50,000 
hanggang P2 milyon upang hindi 
sila pumirma sa reklamo. Sa harap 
nito, lalo namang pinatatag ng 
oposisyon, kasama ang mga orga- 
nisasyong masa, ang mga krimeng 
ikakaso kay Arroyo. Kabilang sa 
mga ito ang pagka- 
kanlong sa mga sun- 
dalo at grupong wa- 
lang pakundangang 
lumalabag sa mga 
karapatang-tao. 

Mahigpit pa ang 
labanan sa impeach- 
ment. Habang unti- 
unting nadaragdagan 
ang mga kongresis- 
tang handang sumu- 
porta rito, ginagamit 
pa rin ng administra- 
syon ang malaking 
bilang nito sa kon- 
greso para idiskaril ang proseso. 
Nakahanda ang oposisyon at mga 
demokratikong pwersa na idaan sa 
pag-aalsang masa ang pagpapatal- 
sik kay Arroyo oras na mabigo ang 
impeachment. 

Kasabay nito, naghahanda na 
rin ang oposisyon at mga demokra- 
tikong grupo upang biguin ang pa- 
kanang pagbabago sa konstitusyon 
sa pamamagitan ng constituent as- 
sembly. ABI 

Araw ng SONA ni Arroyo 


Mga protesta, dumagundong 
sa loob at labas ng bansa 


Gloria Arroyo, humugos sa lansangan ang mamamayang Pilipino sa 


Ne Hulyo 25, araw ng State of the Nation Address (SONA) ni 


iba't ibang bahagi ng bansa maging sa ibayong dagat upang isi- 
gaw ang pagpapabagsak sa rehimeng Arroyo. Pinakamalaki ang kalipunan 
ng mga pagkilos sa araw na ito matapos mabunyag ang pandaraya ni Ar- 


royo sa nagdaang halalan. 

Sa Kamaynilaan, umabot sa 
80,000 katao ang dumalo sa pro- 
testang isinagawa sa Common- 
wealth Avenue sa Quezon City, 
isang kilometro ang layo sa Bata- 
sang Pambansa kung saan ipinaha- 
yag ni Arroyo ang kanyang walang- 
katuturang talumpati. Di hamak na 
mas malaki ang raling ito kaysa 
mga pagkilos na humantong sa 
EDSA 2 noong 2001. 

Ang pagkilos na pinangunahan 
ng Bagong Alyansang Makabayan 
(Bayan), Gloria Step Down Move- 
ment (GSM) at United Opposition 
ay dinaluhan ng iba't ibang demo- 
kratikong organisasyon ng mga 
manggagawa, kababaihan, mag-aa- 
ral, propesyunal, pambansang mi- 
norya, taong-simbahan at iba pa sa 
Kamaynilaan at mga kalapit na pru- 
binsya; mga kinatawan ng mga 
progresibong grupong party-list; at 

mga tagasuporta ng yumaong si 
Fernando Poe, Jr. 

Ayon sa Youth Demanding Arro- 
yo's Removal (Youth-Dare), umabot 
sa 10,000 mag-aaral mula sa mga 
kolehiyo at unibersidad ang duma- 
lo sa protesta. Para mapanatili sa 
kani-kanilang bahay ang mas naka- 
rarami at mapigilan ang planong 
malawakang walk-out ng mga es- 
tudyante, manggagawa, kawani ng 
gubyerno at iba pa, idineklara ng 
Malakanyang na walang pasok sa 
araw ng SONA. 

Kapalit nito, nagdaos ang mga 
estudyante ng alternatibong pag- 
aaral sa labas ng mga paaralan. Bu- 
kod sa sumali sa rali mula sa mga 
paaralan, dumalo rin ang iba't 
ibang organisasyon ng kabataan. 

Isang araw bago ang SONA, 
nagsimulang magtipon ang mga 
demonstrador sa University of the 


Philippines sa Diliman kung saan 
sila nagpalipas ng gabi at nagdaos 
ng mga panimulang rali. Tanghali 
na kinabukasan nang magmartsa 
ang bulto mula sa UP. Binigyang 
sigla ang martsa ng nagkakaisang 
mga sigaw ng mga demonstrador: 
“Pahirap sa masa, patalsikin si Glo- 
ria!” Binigyang-kulay ang pagtiti- 
pon ng mga plakard, naglalakihang 
istrimer at iba't ibang bandila ng 
mga dumalong organisasyon. Tam- 
pok ang napakalaking effigy ni Glo- 
ria Arroyo bilang isang tukong na- 
kakakapit sa Malakanyang. 

Tampok sa isinagawang progra- 
ma ang mga talumpati ng mga lider 
at kinatawan ng iba't ibang organi- 
sasyon. Itinanghal din ang militan- 
teng mga awitin at mga komposi- 
syon hinggil sa pandaraya ni Arro- 
yo sa eleksyon na kinagiliwan at si- 
nayawan ng mga manonood. 

Habang nagpuprograma, na- 
kamasid naman ang libu-libong pu- 
lis sa tabi ng inilagay nilang mga 
trak ng basura, container van, 
kongkretong bloke at barbed wire 
na ginamit na pangharang ng daan. 

Sa Mindanao. Ayon sa GSM sa 
Mindanao, umabot sa 25,000 ang 
kabuuang bilang ng mga nagpro- 
testa sa lansangan sa buong isla. 
Bukod sa pandaraya ni Arroyo sa 
eleksyon, binatikos din ng mama- 
mayan ang gera laban sa mga Moro 
at pambansang minorya, gayundin 
ang pagpayag ng rehimen sa pan- 
darambong ng mga kumpanya sa 
pagmimina sa Mindanao. 

Sa Davao (City, isinabay sa ta- 
lumpati ni Arroyo ang martsa ng 
umabot sa 9,000 katao sa mga pa- 
ngunahing lansangan ng Davao. 
Dala-dala ng mga nagmartsa ang 
tatlong kabaong na may markang 
“Mindanao Republic,” “Constitu- 
tional Succession” at “GMA”. Noong 
bisperas ng SONA, ilandaang katao 
mula sa iba't ibang organisasyon 
ang lumahok sa Lamayan ng Bayan 
sa Rizal Park. 

Sa Caraga, umabot sa 6,000 

ang nagmartsa sa mga lansangan 
ng Butuan City. Umabot naman sa 
4,000 ang kabuuan ng mga nagpro- 
testa sa Surigao City at sa mga ba- 
yan ng Tandag at Mangagoy. Tat- 
long libo ang nagprotesta sa lansa- 
ngan ng Cagayan de Oro City ha- 
bang 1,000 naman ang nagtipon sa 
General Santos City. Sa iba pang 
bahagi ng Mindanao, umabot sa 
1,500 ang nagprotesta sa Marbel, 
South Cotabato at sa mga syudad 
ng Iligan, Dipolog, Pagadian at 
Ozamis. 

Sa Visayas. Hindi napigil ng 
malakas na ulan ang mahigit 
23,500 katao na nagrali sa iba't 
ibang bahagi ng Kabisayaan. 

Dumagsa ang aabot sa 10,000 
nagprotesta sa Bacolod City sa pa- 
ngunguna ng Negros Movement for 
Moral Regeneration na kinabibila- 
ngan ng Bayan, Bayan Muna at iba 
pang organisasyong laban kay Ar- 
royo. Lumahok naman ang 2,000 
katao sa rali sa Dumaguete City sa 
pangunguna ng Negros Oriental 
Movement to Remove GMA (NO 
MORE GMA). 

Sa Iloilo City, umabot sa 3,000 
ang nagprotesta. Sa Kalibo, Aklan, 
2,000 ang nagmartsa sa Pastrana 
Park. Nagsagawa ng caravan ang 60 
traysikel at 25 dyip mula sa bayan 
ng Numancia patungong Kalibo. Sa 
Roxas City, umabot sa 1,000 ang 
nagmartsa sa mga pangunahing 
kalsada sa Roxas City sa Capiz bago 
magsagawa ng programa sa plasa. 
Mahigit 200 naman ang nagprotes- 
ta sa San Jose, Antique. 

Sa Cebu City, umabot sa 3,000 
mula sa iba't ibang organisasyon 
ang dumalo sa protestang pinangu- 
nahan ng GSM-Cebu. Sinuportahan 
din nila ang protesta ng mga dray- 
ber at opereytor sa ilalim ng Nag- 
kahiusang Driver sa Sugbo-Piston. 

Sa Tacloban City, sumuong sa 
malakas na ulan ang 2,000 kataong 
pinamunuan ng Bayan-Eastern Vi- 
sayas na nagmartsa mula Real 
Street hanggang Quezon Boule- 

vard. Mariing tinuligsa ng mga de- 
monstrador ang matindi at laganap 
na mga paglabag sa karapatang- 
tao dulot ng militarisasyong ini- 
utos ni Arroyo sa Eastern Visayas. 

Sa Luzon. Sa Central Luzon, 
makailang beses pinigilan ng puli- 
sya ang 700 nagmartsa sa kahaba- 
an ng MacArthur Highway sa San 
Fernando City, Pampanga. Ang pag- 
kilos ay pinangunahan ng Bayan at 
dinaluhan ng mga nagmula sa Tar- 
lac, Nueva Ecija at Pangasinan. 

Sa Baguio City, nagrali sa Igo- 
rot Park ang mga kasapi ng Cordil- 
lera Peoples Alliance (CPA) at iba 
pang organisasyon. Sa Kalinga, 
nagpalabas ng Manifesto of Unity 
ang mga kinatawan ng iba't ibang 
organisasyon, mga grupong pam- 
pulitika at simbahan at mga indi- 
bidwal. Nakasaad sa manipesto ang 
pagtuligsa sa pandaraya ni Arroyo 
sa halalan at ang pagkakasangkot 
niya at ng kanyang pamilya sa ko- 
rapsyon. Tinuligsa rin sa manipesto 
ang pagpayag ng rehimen sa pag- 
dambong ng mga dayuhang kum- 
panya sa pagmimina sa prubinsya. 

Sa Ilocos Sur at Ilocos Norte, 
aabot sa 600 katao ang nagprotes- 
ta. Umabot sa 1,500 mamamayan 
ang nagprotesta sa Isabela at Ca- 
gayan sa araw ding iyon. Lumahok 
ang mga mamamayan ng Nueva 
Vizcaya, Saguday, Quirino, Roxas, 
Mallig, Ilagan, Benito Soliven, San 
Mariano, Jones, Echague, Cordon, 
Tumauini, Cabagan, San Manuel at 
Angadanan, Isabela: at Tuguegarao 
City sa Cagayan. 

Sa mga syudad ng Legazpi at 
Naga, ilanlibong kasapi ng mga de- 
mokratikong organisasyon ang 
nagmartsa mula sa Ninoy Aquino 
Park sa Daraga, Albay patungong 
Pinaglabanan Shrine sa Legazpi 
City kung saan isinagawa ang isang 
programa. Sa Southern Tagalog, 
umabot sa 3,000 aktibista mula sa 
Laguna at 4,000 pa mula sa mga 
prubinsya ng Rizal, Cavite, Bata- 
ngas at Quezon ang lumahok sa 


isang protest caravan. 

Sa ibayong dagat. Sa Hong- 
kong, umabot sa 1,000 ang dumalo 
sa isang buong araw na protesta na 
pinangunahan ng Overseas Filipi- 
nos Unite to Remove the Arroyo 
Government (Outrage), isang mala- 
wak na alyansa ng mga migrante, 
kanilang pamilya at mga tagasu- 
porta. Pumirma ang mga organisa- 
syong dumalo sa malaking karatu- 
lang pasaporte na may mukha ni 
Arroyo at may tatak na “FAKE” at 
“Gloria: Patalsikin!” 

Sa New York City, USA, gumawa 
ng isang malaking inidoro ang mga 
nagprotestang Fil-Am sa pamumu- 
no ng Coalition for Gloria's Ouster 
at Bayan-USA. May nakasulat na 
“Plunge Gloria” sa inidoro at may 
isang artistang may hawak na cell- 
phone na kunwa'y si Arroyo. Iti- 
nampok sa programa ang simboli- 
kong pag-flush kay Arroyo sa inido- 
ro. 

Nagsagawa rin ng mga protesta 
sa Seattle, Los Angeles at San Fran- 
Cisco. 

May mga Fil-Am na kasapi ng 
USA 4 GMA's Resignation at Bayan- 
USA na umuwi pa sa Pilipinas para 
lumahok sa pagkilos sa Quezon 
City. 

Isang bukas na liham para sa 
pagpapabitiw kay Arroyo ang ini- 
lathala sa isyung Hulyo 25 ng 
Dyaryo Pilipino na may sirkulasyon 
sa California, Florida at Texas. Pi- 
nirmahan ito ng 58 lider ng mga 
komunidad ng mga Pilipino sa US. 

Sa Canada, nag-ipon ang mga 
Pilipino at kanilang mga tagasu- 
porta sa tapat ng mga Philippine 
Consulate sa Toronto, Montreal at 
Vancouver. 

Sa Australia, nagpiket sa Phil- 
ippine Consulate sa Sydney ang 
mga Pilipino sa pangunguna ng Mi- 
grante. 

Sa Europe, nagsagawa ng mga 
kilos-protesta at simposyum ang 
mga Pilipino sa The Netherlands, 
Italy at Switzerland. ABI 

Pabulusok ang ekonomya 


anda nang bumwelo ang ekonomya. Ito at iba pang kabulastugan 
H ang laman ng pinakahuling State of the Nation Address ni Gloria 

Arroyo. Muli na naman niyang ipinagmayabang ang kanyang uma- 
no'y nakamit na tagumpay sa ekonomya. Ngayong taon, dinagdagan pa 
niya ang pang-iinsulto nang ideklara niyang ang dahilan ng pagkaatrasa- 
do at bangkarote ng ekonomya ay ang presidensyal na sistema ng 


panggugubyerno at mga pagkilos laban sa kanya. 
ng ekonomya ng Pilipinas W 


Hindi malaman kung saang lu- 
palop hinugot ni Arroyo ang kan- 
yang haka-hakang bubwelo na ang 
ekonomya. Maging ang mga maka- 
imperyalistang institusyon, katulad 
ng Asian Development Bank at Ma- 
kati Business Club (MBC) ay nagdu- 
duda sa bolang-kristal ni Arroyo. 
Kamakailan, binawi ng mga ito ang 
unang matayog na tantyang pagla- 
go ng ekonomya para sa taong ito 
at sinabing hindi ito aabot sa 5%. 
Ang mga pigura ng reaksyunaryong 
estado na tumutukoy sa "paglago" 


ay labis na mapanlinlang. 
Nitong nakaraang 
mga taon, ang "pag- t8, 
lago" ay inihahatid la- 
mang ng malaking remitans mula 
sa mga migranteng manggagawa at 
malaganap na gamit ng cellphone. 
Sa kabila nito, umabot lamang sa 
4.6% ang sinasabing paglago, 
kumpara sa 6.1% noong 2004. 
Tuluy-tuloy na bumabagsak ang 
manupaktura. Ang ipinagmamala- 
king "pagsigla" ng kalakalan ay du- 


a EG EN 


Basurang datos 


inukoy ng mga ekonomista sa ibang bansa na mula pa 2002 ay 

may malalaki nang kamalian sa datos sa ekonomya ng rehimen. 
Batay sa datos na ipinrisinta ng rehimeng Arroyo isang taon mula 
nang maluklok ito, lumabas na maliit lamang ang sunud-sunod na 
mga depisit sa kalakalan. Ikinubli ng mga maling datos ang masa- 
ma at padausdos na kalagayang pang-ekonomya. 

Noong 2002 pa isinapubliko ng World Bank na signipikante ang 
halagang hindi iniuulat ng Pilipinas sa mga aktwal na iniimport ni- 
to, kaya lumabas na mas maliit kaysa aktwal ang depisit. Sisimulan 
na lamang ngayong 2005 ang upisyal na pagwawasto sa mga maling 
datos. 

Pinakamalaking sanhi ng kamalian ang di pagkakakwenta sa ha- 
laga ng materyales na iniimport ng mga gumagawa ng pyesang elek- 
tronik mula sa kanilang mga punong kumpanya sa ibang bansa. Ang 
materyales ay bahagyang pinoproseso at muling inieeksport. Mula 
2002 hanggang Marso 2005 ay hindi naisama sa kwenta ang mga 
importasyong ito, pero iniuulat naman ang mga eksport na gawa sa 
naturang materyales. 

Batay sa mga pagwawastong naobligang gawin ngayon ng Na- 
tional Statistical Coordination Board, ang mga depisit sa kalakalan 
noong 2002-2004 ay hindi lamang 5218,348,976 (2002), 
51,265,297,931 (2003), at 5712,992,935 (2004), kundi aabot sa 
S4,028,355,402 (2002), S4,239,306,046 (2003) at 54,451,619,994 
(2004). Ibig sabihin, mahigit 510 bilyong depisit sa kalakalan ang 
hindi nairehistro. AB) 


lot lamang ng pagtaas ng mga pre- 
syo ng inaangkat, laluna ng mga 
produktong petrolyo. Ang mga ito'y 
pawang palatandaan ng bangkarote 
at bulok na lokal na ekonomya. 

Ngayon pa lamang, napakali- 
naw nang hindi bubwelo, bagkus 
ay lalo pa ngang dadausdos ang 
ekonomyang sadlak na sa kri- 
A sis. Bumagsak nang 73.4% 
= ang halaga ng kabuu- 

FF ang inaprubahang di- 
NG SL rektang dayuhang pa- 
Ñ mumuhunan para sa 

unang kwarto ng 2005. 

Mula sa P118.6 bilyong ha- 
laga ng pamumuhunan sa unang 
kwarto ng 2004, aabot lamang sa 
P31.5 bilyon ang tinatayang puma- 
sok sa bansa sa unang kwarto ng 
2005. Masahol pa, napakaliit na 
porsyento sa inaprubahang pamu- 
muhunan ang aktwal na pumapasok 
sa bansa. 

Patuloy na lumalaki ang depisit 
sa kalakalan sa kabila ng manipula- 
syon ng mga ekonomista ng rehi- 
meng Arroyo. 

Lumaki pa ang dati nang dam- 
buhalang depisit sa pambansang 
badyet. Para sa unang anim na bu- 
wan, umabot na ito sa P67.5 bil- 
yon. Tiyak na tataas pa ito sa susu- 
nod na mga buwan lalupa't patuloy 
na nabibigo ang rehimen na mali- 
kom ang target nitong buwis. 

Ang interes sa lokal na pautang 
ay inaasahang lalo pang tataas 
nang lampas sa naitalang 7.34% 
noong nakaraang taon. Ibubunsod 
nito ang lalo pang paglaki ng 
utang ng gubyerno. Sa nakaraang 
pitong buwan, lumobo nang mahi- 
git P56 bilyon pa ang kabuuang 
utang ng reaksyunaryong gubyerno 
sa unang kwarto--mula P3.811 tri- 
lyon noong Disyembre 2004 tu- 
ngong P3.867 trilyon nitong Abril 
2005. Noong nakaraang taon, uma- 
bot sa 81% ng kabuuang nalikom 
na buwis ng gubyerno ang ipinam- 
bayad sa utang nito. Inaasahang 
aabot ito sa 94% ngayong taon. 

Hindi maikakaila na ibayo 
pang nalugmok sa kahirapan ang 
mamamayang Pilipino mula nang 
maupo si Arroyo sa poder. Ayon sa 
samutsaring mga sarbey, aabot sa 
70% ng mamamayan sa Metro Ma- 
nila ang nagsasabing mas naghi- 
hirap sila ngayon kumpara sa na- 
karaang mga taon. Dalawampu't 
isang porsyento (21%) ng mga pa- 
milya ang nagsasabing dumaranas 
sila ng matinding gutom (lagi o 
halos laging walang makain nang 
isa o higit pang beses araw-araw 
sa nakaraang tatlong buwan). 

Hindi mapagtatakpan ng mga 
dinuduktor na estadistika at pag- 
babago ng depinisyon ng disem- 
pleyo ang napakalaking bilang ng 
walang trabaho. Kung gubyerno 
ang tatanungin, aabot na sa 
11.4% ang walang hanapbuhay. 
Kahit pa dinuktor, ang kasaluku- 
yang tantos ng disempleyo ang 
ikalawang pinakamataas na sa na- 
karaang 50 taon. Aabot sa 41% ng 
mga may trabaho ang walang se- 
guridad sa trabaho at may matin- 
ding pangambang matatanggal sa 
trabaho. 

Kung tutuusin, mas malubha 
pa ang kalagayan ng disempleyo. 
Aabot ito sa 21% ayon sa sarbey 
ng SWS. Ito na ang pinakamataas 
na naitalang tantos ng disempleyo 
sa loob ng 12 taong isinasagawa 
nila ang naturang sarbey. 

Noong nakaraang taon, da- 
mang-dama ng mamamayan ang 
pagsirit ng presyo ng mga pangu- 
nahing bilihin at serbisyo. Nasa 
8.3% ang tantos ng implasyon sa 
unang anim na buwan ng 2005, 
kumpara sa abereyds na 4.4% no- 
ong nakaraang taon. Kabilang sa 
pinakamatarik na tumaas ang pre- 
syo ang mga produktong petrolyo, 
pamasahe, gatas, at mga delata. 
Sa kabila ng lahat ng ito, patuloy 
na tumatanggi ang rehimen na 
dagdagan ang sahod ng mga 
manggagawa at sweldo ng mga 
kawani ng gubyerno. ABI 

Sindikato ng VOS sa Isabela 


prehensive Agrarian Reform Program (CARP) ang nagiging bik- 


M araming magsasaka sa Central Isabela na nakapailalim sa Com- 


tima lamang ng mga sindikatong nagpapanggap na tumutu- 
long, ngunit katunaya'y nagsasamantala sa kanila. Nagagawa ito ng 
mga sindikato sa pamamagitan ng mga pekeng voluntary offer to sell 
(VOS) o boluntaryong pagbebenta ng may-ari ng lupa para ipailaim sa 
CARP. Kasabwat ng mga sindikato rito ang mga upisyal ng Land Bank, 
Department of Environment and Natural Resources (DENR) at mga lokal 


na gubyerno. 


Sa Central Isabela, pina- 
kaaktibo ang sindikato sa 
mga baryo ng Panninan, Ueg, 
Balagan, Macayucayu, Ganga- 
lan, Libertad, Buyasan, Ibu- 
jan, del Pilar at iba pa sa ba- 
yan ng San Mariano. Nambi- 
biktima rin ang sindikato sa 


mga bayan ng Echague, 
Jones, Angadanan at San 
Guillermo. 


Sabwatan. Aktibong nag- 
hahanap ang sindikato ng 
mga lupaing hindi titulado 
subalit malaon nang binu- 
bungkal ng mga magsasaka. 
Kapag nakatagpo sila, lalapi- 
tan ng sindikato ang magsa- 
sakang umookupa rito at ku- 
kumbinsihing patituluhan 
ang lupain para mapagtibay 
umano sa batas ang pag-aari 
niya rito. Mag-aalok siya ng tu- 
long sa pagpapatitulo. Bilang 
unang hakbang, anila, ipapasar- 
bey ang lupa. Hinihingan ang ba- 
wat magsasaka ng P3,500 para ri- 
to, samantalang isa sa mga dapat 
na libreng serbisyo ng DENR ang 
pagsasarbey ng lupa. 

Lingid sa kaalaman ng mga 
magsasakang nagbayad sa pagpa- 
pasarbey, may dati nang inihan- 
dang huwad na titulo ang sindika- 
to na nakapangalan sa kanilang 
kasabwat. Matapos ang ilang pa- 
nahon ay sasabihan na ng sindika- 
to ang mga magsasakang nagpa- 
sarbey na mayroon na pala uma- 
nong dati nang nagmamay-ari ng 
lupang kanilang binubungkal, at 

boluntaryo na nitong ibinebenta 
ang lupa para ipailalim sa CARP. 
Pagkatapos, iisyuhan ng Certifica- 
te of Land Ownership Award 
(CLOA) ang mga magsasaka at pa- 
huhulugan sa kanila ang lupa ba- 
wat anihan para mapasakanila ang 
titulo matapos ang 30 taon. Ang 
mga nagdadalawang-isip o tumu- 
tutol ay binabantaang palalaya- 
sin. 

Ang sindikato ang kumukubra 
sa perang ibinabayad ng Land 
Bank sa taong may hawak ng pe- 
keng titulo at boluntaryo uma- 
nong nagbenta ng kanyang lupa. 
Kadalasang libu-libo ang nahuhut- 
hot ng mga sindikato sa ganitong 
pamamaraan sa bawat magsasa- 

kang nalilinlang nila. Sa humigit-kumulang P500,000 
na bayad ng Land Bank sa bawat lupain na karaniwa'y 
7.8 ektarya, naibubulsa ng sindikato ang P70,000 ka- 
da ektaryang nasasarbey nila. Mayroon namang 
P10,000 balato ang kasabwat nilang nagpagamit ng 
kanyang pangalan sa pekeng titulo. Ang mga canvas- 
ser o mga tagahanap ng mga malolokong magsasaka 
ay may bayad namang P2,500 bawat isa. Sa Barangay 
Panninan, nakabenta ang sindikato ng 32 lote sa Land 
Bank sa ganitong paraan--at nakapagbulsa ng P16 
milyon mula rito! 

Nagpapaligsahan ang mga kasapi ng sindikato sa 
pagpapasarbey at pagbebenta ng mga lupain sa pama- 


magitan ng mga pekeng VOS para makakamal ng pina- 
kamalaking halaga. Limpak-limpak na salapi ang kini- 
kita ng sindikato mula sa panloloko, na laway lamang 
ang puhunan. Samantala, halos tiyak nang maiilitan 
ng lupang malaon na niyang pinagpaguran ang mag- 
sasakang hindi makasusustini ng amortisasyon, dahil 
sa patuloy na pagtaas ng gastusin sa produksyon. 

Sa dami ng ganito at iba't iba pang paraang nag- 
papakita kung gaano kadali at kalaganap ang pagpe- 
peke ng mga instrumento ng CARP para lokohin ang 
mga magsasakang umaasa pa rito, di nakapagtataka 
kung bakit lalong namumulat ang paparaming magsa- 
saka sa kainutilan ng CARP. ABI 


Philippine National Railways Modernization and Rehabilitation Program 


Sagasa sa buhay ng daanlibong mamamayan 


king burukrata ng rehimen at malalaking ispekulador sa lupa sa 


D ambuhalang tubo at kurakot ang tiyak na pakinabang ng malala- 


pagsusulong ng “Strong Republic Transit System” o Philippine Na- 
tional Railways Modernization and Rehabilitation Program (PNR-MRP) ng 


rehimeng US-Arroyo. 

Daanlibong mamamayang taga- 
riles na ang pinalayas sa kanilang 
mga tahanan upang bigyang-daan 
ang “modernisasyon” ng daang-ba- 
kal na produkto ng mga kapitalis- 
tang bansa. Pangunahing layunin 
nito ang pagpapabibilis sa mga 
operasyon at negosyo ng mga im- 
peryalista, burges-kumprador, pa- 
nginoong maylupa at mga burukra- 
ta kapitalista sa mga lugar na ba- 
bagtasin nito. 

Pakikinabangan din ng malala- 
king may-ari ng lupa, ispekulador 
sa lupa at kumpanya sa konstruk- 
syon ang lalawak na mga konstruk- 
syon at biglang malaking pagtaas 
ng presyo ng lupa sa paligid. 

Ang PNR-MRP ay binubuo ng 
Northrail o Manila-Clark Rapid Rail- 
ways System (riles na babagtas 
mula Caloocan hanggang Clark Air- 
base, Pampanga patungong Subic 
Freeport Zone sa Zambales at may 
ekstensyon mula Clark tungong Po- 
ro Point, La Union) at Southrail o 
South Manila Commuter Rail Pro- 
ject (riles na babagtas mula Calo- 
ocan patungong Alabang hanggang 
Calamba; may ekstensyon mula Ca- 

lamba hanggang Batangas Interna- 
tional Port at may isa pang eksten- 
syon papuntang 
Quezon hang- 
gang Bikol). 
Para ma- 
pondohan ang 
proyekto, umu- 
tang ang rehi- 
meng US-Arro- 
yo ng 5503 mil- 
yon sa China 
para sa North- 
rail at 550.42 
milyon sa South 
Korea para sa 
Southrail. 
Malawa- 
kang korap- 
syon at panli- 
linlang. Hirap 
na hirap na nga 
ang mamama- 
yan na nakatira 
sa tabi ng lu- 
mang riles, gus- 
to pa silang 
huthutan ng re- 
himeng Arroyo. 
Sa pamama- 


| 

gitan ng mga ahensya nito, nag- 
lunsad ang rehimen ng mga ma- 
panlinlang na programang pabahay 
at relokasyon. Bukod sa mabilis ni- 
tong mapapalayas ang mga nanini- 
rahan sa tabing-riles, milyun-mil- 
yon din ang mahuhuthot ng rehi- 

men sa napakamahal na “murang 
pabahay” na iniaalok nito. 

Ang kwalipikado lamang para 
sa pakanang “murang pabahay” ay 
yaong mga sumasahod ng di baba- 
ba sa P6,000 kada buwan, myem- 
bro ng SSS o GSIS at Pag-ibig at 
kasapi ng lehitimong organisa- 
syong rehistrado sa SEC. Bago ma- 
pasakanila ang bahay, magbabayad 
muna sila ng upa sa loob ng limang 
taon. Sa pang-anim na taon pa la- 
mang ilalagay sa kanilang mga pa- 
ngalan ang bahay at huhulugan ni- 
la ito sa loob ng 25-30 taon nang 
may 9% interes. Sinumang hindi 
makapagbayad ay kaagad palalaya- 
sin. 

Kakutsaba ng rehimeng Arroyo 
at kumikita sa mga proyektong tu- 
lad nito ang malalaking kontratis- 
tang kroni, may-ari ng lupa sa pa- 
ligid, mangangamkam at ispekula- 
dor sa lupa, at pribadong debelo- 
per ng mga subdibisyon. 

Gumagamit ang rehimen ng 
mga huwad na lider at mga repor- 
mistang grupong nagpoposturang 
maka-mamamayan tulad ng Akba- 
yan upang pabilisin ang panloloko 
sa mga pamilyang nakatira sa ta- 
bing riles. Ang mga lider at gru- 
pong ito ang nangangakong mayro- 
ong magandang malilipatan ang 
mga pamilya. Sa katunayan, kapag 
may nakumbinsi na sila ay saka pa 
lamang sila maghahanap ng lugar 
ng relokasyon at papasok sa kon- 
tratang hindi naman kaya ng bulsa 
ng mga napalilikas. Para magmuk- 
hang lehitimo ang panggagantso, 
nagtatayo sila ng mga organisa- 
syong masa na pinopondohan ng 
rehimen di lamang upang pahinain 
ang pagtutol sa proyekto kundi tu- 
mulong sa pagkumbinsi sa mga ta- 
garoon na tanggapin ang bayad, 
gaano man kaliit, at gayo'y mapa- 
dali ang pagpapaalis sa kanila. 

Kaliwa't kanang demolisyon. 
Mula noong Nobyembre 2003, ma- 
higit 20,000 pamilyang taga-riles 
sa Caloocan, Malabon at Valenzue- 

la ang napalikas na. Magkakasapa- 
kat ang lokal na gubyerno, Nation- 
al Housing Authority, Housing and 
Urban Development Committee at 
mga repormistang grupo sa panlo- 
loko sa mga taga-riles na may ma- 
ayos na relokasyong naghihintay sa 
mga boluntaryong lilikas. Pagkata- 
pos, sinabing “limitado” ang opor- 
tunidad kaya dapat ay mauna sa 
pagboboluntaryo. Kunwa'y binig- 
yan ng pondo ang ilang nauna pa- 
ra magsunuran 
ang iba. Pagkagiba 
ng mga bahay, ini- 
lipat sila sa mga 
lugar sa Meycaua- 
yan at Malabon na 


Hindi pa pala 
nagagawa ang kanilang 
paglilipatan, na 


milya kapag kasama sila sa sensus 
ng gubyerno at nakapirma ang mga 
gumawa ng sensus sa mga papeles 
nila. Sapilitan na nga ang pagpa- 
palikas at di na nga sapat ang 
P50,000, kinukupitan pa ito, kaya't 
kulang na kulang ang natatanggap 
ng mga nawawalan ng bahay para 
muli silang makapagpundar at ma- 
kapagsimula nang maayos. 

Nitong Pebrero, boluntaryong 
giniba ng mahigit 10,000 pamilya 
ang kani-kanilang 
mga bahay. Gina- 
wa nila ito sa pag- 
asang matatang- 
gap ang ipinanga- 
ko sa kanilang 


walang tubig, ku- N P50,000 halaga 
beta, kuryente, pinabayaran na ng ng tseke at ma- 
palengke, ospital P40,000! ayos na reloka- 
at higit sa lahat, syong diumano'y 
walang 5 8Bkabuha- mapapasakanila 
yan. Ang mga lu- paglaon. Ngunit 


paing ito ay tinambakan lamang ng 
lupa at malaon nang ginagawang 
basurahan. Tuwing umuulan, lam- 
pas-baywang ang tubig baha. 

Gayunman, pinababayaran ng 
P100,000 (P3,000 kada metro 
kwadrado) ang bawat 32 metro 
kwadradong nakalaan sa isang pa- 
milya. Ito'y kahit P300 ang orihi- 
nal na presyo ng bawat metro 
kwadrado. Kung hindi ito mababa- 
yaran, mapalalayas din ang mga 
nagsilipat. Samantala, limpak-lim- 
pak ang tinubo ng mga kakontrata 
ng gubyerno. Bukod pa rito ang tu- 
bong hinuthot sa paglusot sa pata- 
karan ng bidding sa pagkuha ng lu- 
pang para sa relokasyon. Minsa'y 
naniningil din sila ng “service fee” 
sa mga taga-riles bilang kabayaran 
sa mga “information drive”. 

Isa sa mga panloloko ng rehi- 
men ang kampanyang “balik-pru- 
binsya”. Sa ilalim nito, nangangako 
ang gubyerno na bibigyan ng 
P50,000 ang ilang kwalipikadong 
residente para boluntaryong lumi- 
kas pabalik sa sariling lalawigan. 
Kwalipikado lamang ang isang pa- 


di aabot sa kalahati ng mga nagsi- 
likas ang nakatanggap ng pondo na 
nagkakahalaga lamang ng 
P10,000. Ang mapanlinlang na 
katwiran: ang P40,000 ay hindi na 
ibinigay sa kanila sapagkat pau- 
nang bayad umano ito para sa ka- 
rapatan sa pagmamay-ari sa reloka- 
syon. Mayroon ding mga tsekeng 
tumalbog. 

Masahol pa sa dating hirap na 
kalagayan sa tabing-riles ang sina- 
pit ng mga nagsilikas. Imbes na 
permanenteng tirahan, ang pinag- 
lipatan sa kanila ay pansamanta- 
lang tirahan lamang bago umano 
sila palipatin sa relokasyon. Hindi 
pa pala nagagawa ang kanilang 
paglilipatan, na pinabayaran na ng 
P40,000! At pagkatapos, sinabihan 
ang mga nagsilikas na ang P50,000 
pangakong pondo ay pautang la- 
mang ng gubyerno! 

Wala sa bokabularyo ng reak- 
syunaryong rehimen ang makata- 
ong relokasyon. Sa katunayan, wa- 
la itong kapasyahang maghatid ng 
anumang batayang serbisyo publi- 
ko, kabilang ang pabahay. ABI 

Bakit napakamahal ng gamot sa bansa? 


lihin at serbisyo, walang tigil at abot-langit ang pagtaas ng pre- 


K atulad ng presyo ng pagkain, kuryente, tubig at iba pang mga bi- 


syo ng mga gamot sa Pilipinas. At sa kakarampot na kita ng ordi- 
naryong mamamayan, lalong wala silang kakayahang magpatingin sa 
doktor at bumili ng gamot. Ayon sa isang pag-aaral, umaabot sa 70% ng 
mga Pilipino ang walang kakayahang magpagamot. 


Karaniwang umaabot sa 100%- 
600% ang patong sa presyo ng mga 
gamot sa Pilipinas kumpara sa ma- 
raming bansa. Ang presyo ng ga- 
mot sa Pilipinas ay umaabot nang 
1,800% o labingwalong ulit na mas 
mahal sa gamot sa India, China, 
Cuba, Vietnam at Brazil. 

Ang napakataas na presyo ng 
mga gamot ay bunsod ng kontrol 
ng mga dambuhalang transnational 
corporation (TNC) sa paglilisensya, 
pag-aangkat at limitadong pagma- 
manupaktura ng gamot sa Pilipi- 
nas. Ang mga TNC na ito ay mga 
pandaigdigang monopolyo kapita- 
lista sa gamot. Kakutsaba ng mga 
ito ang reaksyunaryong estado sa 
pagpapatupad ng mga patakaran at 
batas na pabor sa kanilang interes 
na kumita ng limpak-limpak na tu- 
bo. 

Sa halip na magtayo at mag- 
paunlad ng pambansang industriya 
ng gamot, pinababayaan lamang 
ng rehimen na magbagsak ng pag- 
kamamahal na gamot sa bansa ang 
mga dayuhang kumpanya. Noong 
2004, umabot sa 5375 milyon ang 
inangkat na gamot ng Pilipinas. 
Mas mataas ito nang 11% kumpara 
sa 5355 milyon noong 2003. 

Walang tunay na industriya ng 
gamot ang Pilipinas. Ang sinasa- 
bing industriya ng gamot sa bansa 
ay pumapatungkol lamang sa dis- 
tribusyon (pakyawan at tingi), 
pagmamanupaktura sa pamamagi- 
tan ng pagtitimpla ng inangkat na 
sangkap at pagpapakete. Ang 80% 
ng mga batayang kemikal na gina- 
gamit sa pagtitimpla ng gamot ay 
iniimport ng mga lokal na kumpan- 
ya. Bukod rito, nakagagawa lamang 

ng mga gamot ang mga lokal na 
kumpanya sa pahintulot ng mga 
dayuhang kumpanya. Umaabot sa 
90% ng mga gamot na gawa ng 
mga lokal na kumpanya ay sinu- 
suplay ng mga TNC. 

Monopolisado ng 
imperyalistang kar- 
tel ang 72-80% ng 
manupaktura, 
distribusyon 
at presyo ng 
mga gamot 
sa bansa. 
Ang  Zuellig 
Pharma ng 
United Kingdom 
ang nangungunang 
dayuhang kumpanya 
ng gamot sa Pilipinas. 
Kontrolado nito ang 80% 
ng distribusyon ng gamot 
sa bansa na nagkakahalaga 
ng P29 bilyon taun-taon. Ha- 
wak din nito ang 70% ng pa- 
kyawang pagbebenta ng 
gamot sa bansa. 

Bukod sa distribu- 
syon, hawak din ng 
Zuellig Pharma ang 
lokal na pagmama- 
nupaktura ng ga- 
mot sa pamama- 
gitan ng kapatid / 
na kumpan- 
yang Interphil 
Laboratories. 
Ang Interphil La- 
boratories ang na- 
ngunguna sa kontratadong 
pagmamanupaktura ng gamot sa 
Pilipinas. Nililikha nito ang mahi- 
git 1,000 produktong may tatak 
(branded) para sa 50 kumpanyang 


A 


Dm 
ng mga gamot 
na amoxicillin, 


transnasyunal. Hawak din ng In- 
terphil Laboratories ang 70% ng 
pag-subcontract ng mga gamot na 
generic at may tatak sa mga lokal 
na kumpanya ng gamot. 

Ang United Laboraties (Unilab) 
naman ang pinakamalaking kum- 
panyang Pilipino na kumokontrol 
sa 23% ng pagmamanupaktura ng 

gamot sa bansa. Pag-aari 

ito ng dating kroni 
ni Marcos na si 
Jose Yao Cam- 
pos. Kapatid 

na kumpanya 

ng Unilab ang 

Chemfields, 
ang tanging 
kumpanya 
na nagma- 
manupaktura 


ampicillin at cloxa- 
cillin sa bansa. May 
366 na klase ng gamot 
na nililikha at ibineben- 
ta ang Unilab. Tumaas 


f, nang 13.5% ang kita 


nito mula P18.1 bil- 
yon noong 2003 tu- 
ngong P20 bilyon no- 
ong 2004. 

Samantala, ang 
natitirang 5% ng 
pagmamanupaktura 
sa industriya ng ga- 
mot ay binubuo ng 
maliliit na kumpan- 
yang Pilipino at iba 
pang mga kumpanyang 
multinasyunal na may lokal 
na sapi. 

Sa distribusyon ng gamot, 
/ ang Mercury Drug ang pinaka- 

malaki at nangungunang kum- 
panyang Pilipino sa pagtitingi ng 
mga gamot. Mayroon itong mahigit 
500 botika sa buong bansa. Tinata- 
bo nito ang 55% ng P80 bilyon 

taunang kita sa tinging pagbebenta ng gamot sa Pili- 
pinas. 


| pahaba ni Arroyo ang programang PHAR- 
MASO (dating GMA50) ng DOH. Bahagi ng progra- 
mang ito ang pagtatayo ng mga “Botika ng Bayan” at 
“Botika ng Barangay.” Hindi makayanan ng pakitang- 
taong programang ito ang kritikal na kundisyon ng 
matinding pangangailangan ng mamamayan sa abot- 
kayang gamot. Bukod rito, nakatuon ang programang 
ito sa importasyon. 


Mga gawi ng mga ganid na kumpanya 


Walang ibang solusyon sa malalang problema ng 
kawalan ng abot-kayang gamot kundi ang pagsusu- 
long sa pagtatayo ng pambansang industriya ng ga- 
mot--isang industriya na walang layuning pagkakita- 
an ang mga sakit at karamdaman ng mamamayan. Su- 
balit hindi ito maaasahan sa kasalukuyang pampuliti- 
ka at pang-ekonomyang sistema. Maitatayo lamang 
ito ng tunay na gubyerno ng mamamayan na hindi 
maninikluhod sa globalisasyong nananalasa sa buong 
mundo at nagkakamal ng supertubo mula sa mamama- 
yan. [AB] 


ng mga imperyalistang kumpanya at mga lokal na alipures nila ay 

walang pakundangang gumagamit ng iba't ibang pamamaraan pa- 
ra monopolyohin ang industriya ng gamot at lalong magkamal ng su- 
perganansya. Ilan sa mga pamamaraang ito ang sumusunod: 


Transfer pricing. Sa pamama- 
raang ito, bumibili ang mga lokal 
na subsidyaryo sa kanilang pu- 
nong kumpanya ng mga gamot at 
materyales na mas mahal kaysa 
umiiral na presyo sa pandaigdi- 
gang pamilihan. Umaabot sa 30- 
40% ang arbitraryong ipinapa- 
tong ng punong kumpanya na 
“halaga” sa pamamagitan lamang 
ng pagpapasa ng mga produkto 
samantalang napakaminimal ng 
gastos sa pagpapasa. Lalo pa 
itong pinapatungan ng mga lokal 
na subsidyaryo kapag ipinapasa 
na nila ang gamot sa mamama- 
yan. Halimbawa, ang Ponstan 250 
ay P1.33 lamang bawat piraso sa 
bansa ng kumpanyang pinagku- 
kunan subalit umaabot sa P9.34 
sa Pilipinas dahil sa transfer pric- 
ing. 

Price fixing. Ito ay paraan 
kung saan pinagkakasunduan ng 
mga myembro ng kartel kung 
magkano ang itatakda nilang pre- 
syo sa bentahan ng kanilang mga 
gamot. Paraan ito ng kartel para 
hindi maging kapuna-puna ang 
sobrang taas ng presyong sinisi- 
ngil ng bawat kumpanya. 

Patent. Ang patent ay nagbi- 
bigay ng eksklusibong karapatan 

sa isang kumpanya na magmanu- 
paktura o pumili ng ibang kum- 
panyang bibigyan ng lisensyang 
magmanupaktura ng isang gamot 
sa loob ng isang takdang pana- 
hon. Ang ibang kumpanyang li- 
sensyadong gu- 

mawa ng natu- 

rang gamot ay 

may obliga- 

syong magba- 

yad ng royalty 

sa may-ari ng 

patent. Sa pama- 

magitan ng pag- 
momonopolyo 

pagkontrol 

mga imperyalis- 

tang kumpanya sa 

mga pandaigdigan at 

lokal na patent sa gamot, namo- 
monopolisa nila ang kaalaman, 
paggawa, paglalabas, at distribu- 
syon ng mga gamot at sa gayo'y 
nakapaniningil sila ng presyong 
monopolyo. 

Noong 1995 pumirma ang re- 
aksyunaryong gubyerno sa  ka- 
sunduan sa Trade-Related Aspects 
of Intellectual Property Rights 
(TRIPs) sa ilalim ng GATT-WTO. Sa 
ilalim ng kasunduan, dapat kilala- 
nin ng mga myembrong bansa ng 


ng gamot 


WTO ang mga patent at iba pang 
anyo ng “pag-aaring intelektwal.” 
Hawak ng pandaigdigang kar- 

tel sa gamot ang halos 13,000 pa- 
tent ng mga gamot. Dahil pag-aa- 
ri at kontrolado nila ang mga pa- 
tent, napatataas nila ang presyo 
ng mga gamot. Sadyang dambu- 
halang tubo lamang ang interes 
ng mga imperyalistang kumpanya 
sa gamot at hindi ang buhay at 
kagalingan ng mga tao. Pinakaga- 
rapal itong ipinakita noong 
1998-2000 nang hadlangan 

ng 40 myembro ng pandaig- 
digang kartel sa gamot ang 


ng sariling ga- 

mot laban sa 

HIV/AIDS saman- 

talang noong pana- 

hong iyon, 250,000 nang mama- 

mayan doon ang nangamatay sa 
naturang sakit. 

Sa kabilang banda, susi sa 
mababang presyo ng gamot sa In- 
dia, Brazil, China, Cuba at Viet- 
nam ang di lubos na pagkilala, 
pag-iwas o tahasang pagbalewala 
sa mga pandaigdigang patent sa 
mga gamot. Sa pamamagitan ni- 
to, naeenganyo nila ang lokal na 
pagmamanupaktura ng gamot at 
naoobliga, maging ang mga dayu- 
hang monopolyo na magbaba ng 
presyo. AB] 

Mahabang suspensyon ng usapang pangkapayapaan, 
ibubunga ng paglabag ng GRP sa JASIG 


BINALAAN ni Ka Jose Ma. (Joema) Sison ang Gubyerno ng Republi- 
ka ng Pilipinas (GRP) na anumang paglabag nito sa Joint Agreement 
on Safety and Immunity Guarantees (JASIG) ay magreresulta sa ma- 
tagalang suspensyon ng usapang pangkapayapaan at sasagutin din 
ng karampatang aksyon mula sa National Democratic Front of the 
Philippines (NDFP). Idiniin din ni Ka Joema, punong konsultant ng 
NDFP peace panel na hindi maaaring makaisang panig na suspindi- 
hin ang JASIG. Reaksyon ito ni Ka Joema sa deklarasyon ni Execu- 
tive Secretary Eduardo Ermita nitong Agosto 3 na sinususpindi ng 
GRP ang JASIG, isang kasunduang gumagarantiya sa seguridad ng 
mga upisyal at tauhan ng NDFP at GRP laban sa pang-aaresto ha- 
bang umiiral ang negosasyong pangkapayapaan. Ani Ermita, maaari 
nang arestuhin ng militar at pulisya ang mga tauhan ng NDFP dahil 
sa suspensyon ng JASIG. 

Ayon kay Ka Joema, hindi makatwiran ang pagbasura ng GRP sa 
JASIG dahil hindi naman inaabanduna ng NDFP ang usapang pang- 
kapayapaan. Bagamat suspendido ang pormal na negosasyon, nag- 
papatuloy ang mga di pormal na usapan at tuloy din ang trabaho ng 
mga negotiating panel, kanilang mga konsultant, tagapayo at istap. 
Oras na arestuhin ng GRP ang sinumang tauhan ng NDFP, ani Ka Joe- 
ma, dapat lamang na pormal na suspindihin na rin ng NDFP ang JA- 
SIG at gumawa ng mga karampatang hakbang para kontrahin ang 
pagtatraydor at brutalidad ng GRP. Kabilang din aniya sa mga maa- 
aring gawin ng NDFP ang matagalang suspensyon ng usapang pang- 
kapayapaan. 

Inilinaw din ni Ka Joema na kung nais talagang tapusin ng GRP 
ang JASIG, dapat nitong pormal na paabutan ang NDFP ng sulat na 
pirmado mismo ni Gloria Arroyo, ang pinuno ng GRP. Ang sulat na 
ipinaabot sa NDFP ay pirmado lamang ni Ermita. 

Bago ito, inianunsyo noong Hulyo ni Ka Luis Jalandoni, tserman 
ng NDFP peace panel, na ipagpapaliban muna nito ang pormal na 
usapan para mabigyang-pagkakataon pa ang GRP na tupdin ang mga 
obligasyon nito sa ilalim ng mga dati pang kasunduan. Kabilang sa 
mga hindi pa tinutupad ng GRP ang pangako nitong gumawa ng mga 
inisyatiba sa pulitika at diplomasya upang matanggal sa listahan ng 
mga “terorista” ang Partido Komunista ng Pilipinas, Bagong Huk- 
bong Bayan at si Ka Joema, ang patuloy na paggigiit ng GRP na su- 
murender ang NDFP: at ang mga banta sa buhay ng mga tauhan ng 
NDFP. Aniya, ang mga ito ay nagsisilbing balakid sa maayos na da- 
loy ng usapang pangkapayapaan. 

Ani Jalandoni, nagpasya ang NDFP na muling buksan ang pormal 
na usapan kapag naitayo na ang susunod na rehimen sa pag-asang 
mas magiging bukas ito sa pagtupad ng mga obligasyon ng GRP. Wa- 
la rin namang saysay, aniya, na makipagnegosasyon sa kasalukuyang 
rehimen dahil nasa bingit na ito ng pagbagsak. 


NDFP, nakidalamhati 
sa pagkamatay ni Roco 


NAKIDALAMHATI ang National De- 
mocratic Front of the Philippines 
(NDFP) sa pagyao nitong Agosto 5 
ni dating Sen. Raul Roco. Sa isang 
pahayag, sinabi ni Ka Luis Jalan- 
doni, tagapangulo ng NDF peace 
panel, na si Roco ay isang "malapit 
na alyado ng rebolusyonaryong ki- 
lusan, makabayan, tagapagtaguyod 
ng mga karapatang sibil at matapat 
na tao." 

Naging aktibo si Roco sa kilu- 
sang anti-Marcos. Isa rin siya sa 
mga nakalaban ni Gloria Arroyo sa 
pagkapresidente noong Mayo 2004. 
Bago siya mamatay sa sakit na kan- 
ser sa edad na 63, isa si Roco sa 
mga nanawagan noong Hunyo para 
sa pagbibitiw ni Arroyo dahil sa 
pandaraya sa halalan at pagkaka- 
sangkot sa hweteng. 


Ika-60 taon ng pagbomba 
sa Hiroshima, ginunita 


GINUNITA ng 55,000 katao sa Hi- 
roshima, Japan ang kauna-unahang 
paghulog ng bomba atomika sa 
syudad noong Agosto 6, 1945. Pi- 
nalipad ang isanlibong kalapati ka- 
sabay ng pagkalembang ng mga 
kampana, pananalangin, pagsusu- 
nog ng insenso, pagtutulos ng kan- 
dila at pag-aalay ng mga bulaklak 
sa mga biktima. 

Ang pambobomba sa Hiroshima 
ay matingkad na halimbawa ng 
pagbalewala ng US sa kapakanan 
ng mga sibilyan sa pagpapataw ng 
kapangyarihan nito sa mundo. Pa- 
suko na sa US ang Japan nang 
magpasya ang US na subukin ang 
bagong imbentong bomba na lu- 
mipol ng 140,000 katao. Noong 
Agosto 9, 1945, 70,000 naman ang 
pinatay ng US sa paghuhulog ng 
isa pang bomba atomika sa Na- 
gasaki, Japan. 

Editoryal N a nagdaang mga linggo, puspu- 


sang pinalalabas ng mga propagan- 
dista ni Arroyo na ang kanyang gub- 


H H H H H 
H l ndi na ma pi pig il yerno ay matatag at malakas, at papahina 


at mabibigo ang mga protesta laban sa 


a n a ba sa k kanyang rehimen. 

g p g g Tungo rito, isang agresibong kampan- 
a yang propagandang ala-Marcos ang kasalu- 
ng reh l meng Arroyo kuyang isinasagawa ng Malakanyang. Kina- 
tatampukan ito ng pagharap ni Arroyo sa 
masmidya upang isagawa ang mga manipu- 
ladong interbyu, pagtungo sa Malakanyang 
ng mga bayarang alipures upang palaba- 
sing tinatamasa niya ang malawak na su- 
porta at pagtangging talakayin ang mga 
isyu ng pagkakasangkot ni Arroyo sa hwe- 
teng at pandaraya sa eleksyon. Sinasaba- 
yan ito ng matitinding paninira sa mga 
testigo laban kay Arroyo upang patahimi- 

kin o pabaligtarin sila. 

Lahat ng ito ay bahagi ng pagpopostu- 
ra ni Arroyo. 

Taliwas sa nais niyang palabasin, patu- 
loy na nasasadlak si Arroyo sa matinding 
krisis pampulitika. Halos walang araw na 
re | lumilipas na walang lumilitaw na bagong 
ebidensya at testimonya kaugnay ng kan- 


GLORIA M. ARROYO yang pandaraya at pagsisinungaling. 
MANDARAYA Pinakahuli rito ang paglantad ng ba- 
gong mga testigo na makapagpapatunay sa 
paggamit niya ng pera mula sa hweteng 
para suhulan ang mga upisyal ng COMELEC 
para tiyakin ang kanyang pananalo. Ang 
mga testigo ay pawang nagmula sa sirkulo 
ng mga pinaka-pinagkakatiwalaang tauhan 
ng naghaharing pangkatin at may direk- 
tang kaalaman sa mga anomalyang kinasa- 

sangkutan ni Arroyo. 

Palawak nang palawak ang hanay ng 


M mpok sa Mga protesta sa araw Salot na proyektong Bakit napakamahal ng 
. ga ta . P ng SONA ni Arroyo rehabilitasyon ng PNR gamot sa bansa? 
Isyung ito... PAHINA 4 PAHINA 8 PAHINA 10 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas ma- 
pusyaw ang masthead o logo ay para sa mga gumagamit ng mimeo machine o naglil- 
imbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa panugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


